
Татарстан Республикасында 2016 ел башыннан Дәүләт төзелеш күзәтчелеге инспекциясе һәм Хезмәт инспекциясе 1363 тикшерү үткәргән, 16 млн. 620 мең сумга 440 карар чыгарган.

Бу мәгълүматны ТР Хөкүмәте Йортындагы республика киңәшмәсендә ТР төзелеш, архитектура һәм ТКХ министры Ирек Фәйзуллин хәбәр итте.

Киңәшмәне бөтен муниципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды.

Киңәшмә эшендә Татарстан Республикасы Премьер-министры Илдар Халиков катнашты.

Ирек Фәйзуллин хәбәр иткәнчә, республикада капиталь ремонт эшләре 41 муниципаль райондагы 876 күп фатирлы торак йортларда алып барыла. Тулы күләмдә эшләр 771 объектта тәмамланган, шул исәптән ТР ДТИ тарафыннан 323 күп фатрилы торак йорт кабул ителгән.

Ирек Фәйзуллин шулай ук гражданнарны авария хәлендәге торак фондтан күчерү программасының гамәлгә ашырылуы турында хәбәр итте.

Рөстәм Миңнеханов объектларны төзү буенча подряд оешмаларның бурычларын башкарулары турында сорашты.

Шуннан Ирек Фәйзуллин учреждениеләр, ресурс үзәкләр (колледжлар), мәдәният объектлары төзелеше турында хәбәр итте. Капиталь ремонт 53 мәктәпкәчә белем бирү оешмаларында, 15 коррекцион мәктәптә, 79 гомуми белем бирү мәктәпләрендә капиталь ремонт тәмамланган.

Моннан тыш, 8 ресурс үзәктә капиталь ремонт тәмамланган.

Капиталь ремонтлау каралган 43 мәдәният объектыннан эшләр 42 объектта тәмамланган (3 ноябрь көненә эшләр 1 объектта алып барыла).
Татарстан Республикасында күп фатирлы торак йортларда капиталь ремонт 876 объекттан 771 ендә тулысынча тәмамланган